
DR 30.11.2004 1 
 

MALAYSIA 

DEWAN RAKYAT 

Selasa, 30 November 2004 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

[Soalan No. 1 – Y.B. Datuk Haji Mohamad bin Haji Aziz (Sri Gading) tidak hadir] 

 

2. Tuan Chow Kon Yeow [ Tanjong ] minta Perdana Menteri menyatakan: 

(a) kes penipuan RM100 juta bahan kempen pilihan raya yang 
dibekalkan kepada Barisan Nasional (BN); dan  

(b) kes siapa bertanggungjawab atas iklan-iklan pilihan raya di 
surat khabar Cina yang mengandungi logo Barisan Nasional 
dan mesej menghapus korupsi yang berleluasa dalam 
kerajaan.   

Menteri di Jabatan Perdana Menteri [Dato’ Seri Mohamed Nazri bin Abdul 
Aziz]:  Tuan Yang di-Pertua, bagi (a), isu mengenai bekalan  RM100 juta untuk kempen 
pilihan raya 2004 adalah isu yang tidak mempunyai kaitan dengan kerajaan ataupun 
dengan parti Barisan Nasional.  Ianya merupakan masalah antara sebuah syarikat yang 
telah mempergunakan nama Barisan Nasional dengan beberapa syarikat yang 
membekalkan barangan untuk kempen pilihan raya yang lalu.   

Syarikat-syarikat yang mendakwa diri mereka tertipu adalah bebas untuk 
mengambil tindakan yang sewajarnya termasuklah mengambil tindakan undang-
undang untuk mencari jalan penyelesaian.  Di pihak kerajaan, pihak-pihak berkuasa 
akan menyiasat sebarang dakwaan yang dibuat mengenai isu tersebut agar tindakan 
yang sewajarnya dapat diambil menurut undang-undang negara.   

Bagi (b), saya telah pun menjawab perkara ini dalam sesi yang lepas.   

Tuan Chow Kon Yeow [Tanjong]:  Terima kasih Tuan Yang di-Pertua dan 
Yang Berhormat Menteri, soalan tambahan.  Bagi (a), sama ada siasatan polis 
terhadap kes-kes yang dilaporkan oleh syarikat-syarikat yang terbabit sudah selesai 
dilakukan dan sama ada pemimpin Barisan Nasional secara peribadi didapati terlibat 
dalam bersubahat dengan syarikat tertentu untuk menipu RM100 juta dari syarikat-
syarikat pembekal dan bagi (b), adakah ini bermakna bahawa Barisan Nasional 
merestui mesej dalam iklan-iklan tersebut dan apakah langkah-langkah yang sudah dan 
akan diambil oleh Kerajaan Barisan Nasional untuk mengotakan janji-janji yang dibuat 
di dalam iklan-iklan pilihan raya tersebut.  Sekian.   

Dato’ Seri Mohamed Nazri bin Abdul Aziz:  Terima kasih Yang Berhormat 
bagi Tanjong.  Pertamanya, berkenaan dengan aduan polis, saya telah menjawab itu 
bahawa bagi pihak kerajaan, kita akan menyiasat sebarang dakwaan yang dibuat 
mengenai isu tersebut.   

Saya percaya kalau sekiranya syarikat yang berkenaan, yang tertipu itu 
membuat pengaduan kepada pihak polis untuk disiasat, saya percaya polis akan 
menyiasat perkara ini tanpa kira sama ada dia mungkin ataupun tidak melibatkan 
sesiapa dalam Barisan Nasional.  Tetapi, setakat ini saya tidak ada maklumat 
tambahan mengenai setakat manakah penyiasatan telah dibuat ataupun saya juga 
tidak mempunyai maklumat sama ada syarikat yang tertipu itu telah pun membuat 
aduan kepada pihak polis.   



MALAYSIA DEWAN RAKYAT Selasa, 30 November 2004 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. [Soalan No. 1- Y.B. Datuk Haji Mohamad bin Haji Aziz (Sri Gading) tidak hadir]. 2. Tuan Chow Kon Yeow [ Tanjong ] minta Perdana Menteri menyatakan: (a) kes penipuan RM100 juta bahan kempen pilihan raya yang dibekalkan kepada Barisan Nasional (BN); dan (b) kes siapa bertanggungjawab atas iklan-iklan pilihan raya di surat khabar Cina yang mengandungi logo Barisan Nasional dan mesej menghapus korupsi yang berleluasa dalam kerajaan. Menteri di Jabatan Perdana Menteri [Dato' Seri Mohamed Nazri bin Abdul Aziz]: Tuan Yang di-Pertua, bagi (a), isu mengenai bekalan RM100 juta untuk kempen pilihan raya 2004 adalah isu yang tidak mempunyai kaitan dengan kerajaan ataupun dengan parti Barisan Nasional. Ianya merupakan masalah antara sebuah syarikat yang telah mempergunakan nama Barisan Nasional dengan beberapa syarikat yang membekalkan barangan untuk kempen pilihan raya yang lalu. Syarikat-syarikat yang mendakwa diri mereka tertipu adalah bebas untuk mengambil tindakan yang sewajarnya termasuklah mengambil tindakan undang- undang untuk mencari jalan penyelesaian. Di pihak kerajaan, pihak-pihak berkuasa akan menyiasat sebarang dakwaan yang dibuat mengenai isu tersebut agar tindakan yang sewajarnya dapat diambil menurut undang-undang negara. Bagi (b), saya telah pun menjawab perkara ini dalam sesi yang lepas. Tuan Chow Kon Yeow [Tanjong]: Terima kasih Tuan Yang di-Pertua dan Yang Berhormat Menteri, soalan tambahan. Bagi (a), sama ada siasatan polis terhadap kes-kes yang dilaporkan oleh syarikat-syarikat yang terbabit sudah selesai dilakukan dan sama ada pemimpin Barisan Nasional secara peribadi didapati terlibat dalam bersubahat dengan syarikat tertentu untuk menipu RM100 juta dari syarikat- syarikat pembekal dan bagi (b), adakah ini bermakna bahawa Barisan Nasional merestui mesej dalam iklan-iklan tersebut dan apakah langkah-langkah yang sudah dan akan diambil oleh Kerajaan Barisan Nasional untuk mengotakan janji-janji yang dibuat di dalam iklan-iklan pilihan raya tersebut. Sekian. Dato' Seri Mohamed Nazri bin Abdul Aziz: Terima kasih Yang Berhormat bagi Tanjong. Pertamanya, berkenaan dengan aduan polis, saya telah menjawab itu bahawa bagi pihak kerajaan, kita akan menyiasat sebarang dakwaan yang dibuat mengenai isu tersebut. Saya percaya kalau sekiranya syarikat yang berkenaan, yang tertipu itu membuat pengaduan kepada pihak polis untuk disiasat, saya percaya polis akan menyiasat perkara ini tanpa kira sama ada dia mungkin ataupun tidak melibatkan sesiapa dalam Barisan Nasional. Tetapi, setakat ini saya tidak ada maklumat tambahan mengenai setakat manakah penyiasatan telah dibuat ataupun saya juga tidak mempunyai maklumat sama ada syarikat yang tertipu itu telah pun membuat aduan kepada pihak polis.